text: OVERBLIK: Så meget er kriminaliteten faldet
  16 februar 2016 kl. 13.02
  Få et overblik over, hvordan det står til med kriminaliteten i de udsatte boligområder.
  Rigspolitiet har udgivet nye tal for, hvordan det ser ud med kriminalitetsudviklingen i landets særligt udsatte boligområder. Og der er grund til at glæde sig, for der tegner sig generelt et billede af, at det er blevet mere trygt at færdes i de udsatte områder.
  Hos Sydøstjyllands Politi er fire områder udpeget som særligt udsatte, og der er stor forskel på, hvordan det er gået med kriminaliteten i løbet af det seneste år.
  Ni af landets 12 politikredse har udpeget særligt udsatte boligområder. I de resterende tre kredse - heriblandt Syd- og Sønderjyllands Politi - har man vurderet, at der ikke findes nogen områder, der kan betegnes som særligt udsatte.
   I otte ud af de ni politikredse har man oplevet et fald i antallet af anmeldelser fra 2014 til 2015.
  
  